ང་རང་སློབ་གྲྭར་བསླེབས་པ་ན།དེར་ཡང་ཤིན་ཏུ་སྐྱིད་པའི་སྣང་ཚུལ་ཞིག་འདུག་སྟེ།སློབ་གྲོགས་རྣམས་ར་བའི་ནང་གི་ཁ་བའི་ཐོག་ཕན་ཚུན་བདའ་རེས་དང་འདེད་རེས་བྱས་ཏེ།རྩེད་མོ་རྩེས་ཤིང་ཛ་དྲག་ཆེན་པོའི་ངང་ནས་ཕན་ཚུན་ཁ་བ་རྡོག་པོ་གཞུ་རེས་བྱེད།སློབ་གྲོགས་བུ་མོ་རྣམས་ཀྱིས་ཀུ་རེ་བཤད་ནས་དགོད་བཞིན་དུ་ཁ་བའི་མི་བཟོ་བཞིན་འདུགསློབ་གྲོགས་ཤིག་གིས་ཡང་ལ་སེར་པོ་ཞིག་འཁྱེར་འོངས་ནས་ཁ་བའི་མི་ལ་སྣ་བཟོས།ཡང་སློབ་གྲོགས་ཤིག་གིས་རྡེའུ་གཉིས་བཏུས་ནས་ཁ་བའི་མི་ལ་མིག་བཟོས།ད་དུང་སུས་འཁྱེར་ཡོང་བའང་མི་ཤེས་པའི་ཞྭ་མོ་ཧྲུལ་པོ་ཞིག་ཀྱང་ཁ་བའི་མིའི་མགོར་གཡོགས་པ་ན།ཁ་བའི་མི་དེ་དེ་མུར་རྒན་པོ་གཟུགས་ཐུང་ཞིག་ཏུ་གྱུར་པས།ཚང་མར་གད་མོ་བསླངས་ནས་དབང་མེད་དུ་བགད་བྱུང།